
opozitia | O nouă aberaţie după pașaportul de vaccinare 


VCU VERIFIED CARBON UNIT PASSPOR 


După ce paşaportul de vaccinare a fost pe punctul de a fi legiferat, ce 
credeţi că le-a trecut prin cap globaliştilor: să introducă un aşa-zis 


"paşaport de carbon”. Lucrurile încep să se precipite. 


Chiar dacă presa mainstream va sări din nou până-n tavan, pretinzând că- 
i vorba despre o altă conspirație, haideţi să-i lăsăm să vorbească pe 
politicienii responsabili, aflaţi în funcţii executive. Ca de exemplu Ursula 
von der Leyen: "Comunitatea internaţională trebuie să analizeze 
modalităţile de introducere a tarifării globale a carbonului 
pentru a accelera tranziţia către o economie cu emisii reduse de 
CO>2”. 


Şefa Comisiei Europene spune, în cuvinte simple, că fiecare poluator cu 
dioxid de carbon va trebui să plătească o penalizare. Iar taxarea va ajuta la 
tranziţia” către o lume mai curată, fără combustibili fosili, fără cărbune, 
gaz metan şi petrol. Banii strânşi astfel vor fi folosiţi la reducerea 


impactului asupra facturilor la energia verde şi la construcţia de noi 


centrale nucleare (vezi SMR-urile americane de lângă Târgovişte). Plus 


noi parcuri eoliene şi solare. 


Doar că dijmele închipuite de Bruxelles nu se vor aplica doar marilor 
poluatori, gen combinate zootehnice, fabrici şi uzine. Fiecare muritor de 
pe planetă va trebui să plătească în funcţie de cât dioxid de carbon elimină 
în atmosferă. Inclusiv indirect, prin călătorii cu maşina, vaporul sau 


avionul. 


Calculul, plata şi eventualele restricţii se vor face prin intermediul unui 
"paşaport de carbon”, probabil inclus în portofelul electronic la care 


Uniunea Europeană lucrează intens, cot la cot cu filantropul Bill Gates. 


Pentru ca cetăţenii să se obişnuiască din timp cu planul futuristic al 
Bruxelles-ului, mass-media a început să difuzeze articole lămuritoare. 
Astfel, în ediţia din 27 noimebrie, site-ul de ştiri CNN a publicat articolul 
cu titlul "Este timpul să limităm frecvenţa călătoriilor în 


străinătate — paşapoartele de carbon ar putea fi soluţia”. 


Aflăm astfel că există un concept denumit "pașaportul de carbon”, care se 
axează pe faptul că fiecărui călător i se atribuie o cotă anuală de carbon. Și 
asta pentru că după pandemie turismul a explodat, iar consecinţele sociale 
şi de mediu ar fi, citez, "dezastruoase”. S-au înregistrat valuri de căldură 
record, incendii în Grecia şi Hawaii, iar în multe destinaţii de vacanţă 
populare, precum Portugalia, Spania şi Turcia, au fost emise avertismente 
de vreme extremă. Evident, binecunoscuţii experţi s-au grăbit să găsească 
vinovatul și au concluzionat că dezastrul trebuie să fi fost musai opera 


schimbărilor climatice. 


Cotele anuale de carbon vor fi similare cartelelor pentru alimente din 
vremea comunismului. Vor ”raţionaliza” călătoriile. La nivel global, 
amprenta medie anuală de carbon a unei persoane se apropie de 4 tone. 
Însă pentru a salva planeta, cetăţenii ar trebui să emită maxim 2 tone de 
carbon anual, până în 2050. Cifra echivalează cu aproximativ două zboruri 


dus-întors între Londra şi New York. 


Desigur, libera circulaţie şi dispariţia graniţelor reprezintă avantaje certe 
pentru milioane de oameni din întreaga lume. Până când noul portofel 
electronic va intra în vigoare, iar odată cu el tot soiul de pașapoarte menite 
să introducă restricţii: de vaccinare, de carbon sau de plata la zi a 


datoriilor. 


Viitorul Guvern Mondial, ca şi actualul guvern de la Bruxelles, nu va 
însemna altceva decât birocraţie, dictatură ”woke” şi pierderea libertăţilor 


fundamentale. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


